“อรสิริน” ตั้ง APM นั่ง FA พาเข้าตลาดฯ เปิดแผนรุกอสังหาฯ จับมือ CRD บุกโครงการใหญ่
“อรสิริน" ตั้ง APM นั่ง FA พาเข้าตลาดฯ เปิดแผนรุกอสังหาฯ จับมือ CRD บุกโครงการใหญ่
“อรสิริน" ตั้ง APM นั่ง FA พาเข้าตลาดฯ เปิดแผนรุกอสังหาฯ จับมือ CRD บุกโครงการใหญ่
13 ก.ค. 2563

นายปรีดิกร บูรณุปกรณ์ กรรมการ บริษัท อรสิริน โฮลดิ้ง จำกัด เปิดเผยว่า บริษัทอยู่ระหว่างการวางแผนปรับโครงสร้างธุรกิจและเตรียมความพร้อมในการเข้าจดทะเบียนในตลาดหลักทรัพย์ โดยแต่งตั้งบริษัท แอสเซท โปร แมเนจเม้นท์ จำกัด (APM) เป็นที่ปรึกษาทางการเงิน โดยในปีนี้มีแผนจะขยายโครงการบ้านเดี่ยว 1 โครงการ มูลค่ากว่า 1,200 ล้านบาท  และในปี 64  จะพัฒนาโครงการแนวราบ 3 โครงการ และโครงการแนวสูง 1 โครงการ ใน จ.เชียงใหม่
“อรสิริน”เป็นผู้พัฒนาโครงการอสังหาริมทรัพย์ทั้งแนวราบและแนวสูงในจังหวัดเชียงใหม่ อาทิ โครงการบ้านเดี่ยว ทาวน์โฮม คอนโดมิเนียม อาคารพาณิชย์ โดยก่อตั้งเมื่อปี 49 กว่า 15 ปีได้พัฒนาโครงการแล้วเสร็จรวม 25 โครงการ จำนวน 3,429 ยูนิต มูลค่าโครงการรวม 10,000 ล้านบาท ได้แก่ บ้านเดี่ยว อรสิริน11, อรสิริน 14 และ บีลีฟ วงแหวน-สันกำแพง , ทาวน์โฮม ได้แก่ อรสิรินวิลล์ ดอนจั่น และ อรสิริน 6 , คอนโดมิเนียม ได้แก่ The Next 1-3 The Next Premier The Next Jedyod Arise mahidol และ The Astra และ อาคารพาณิชย์ อาทิ Urban Myx หางดง อรสิริน บิสเนสเซ็นเตอร์ 3 ทำเล ท่ารั้ว สันทราย เชียงขาง
ด้าน นายอรรคเดช  อุดมศิริธำรง  ประธานเจ้าหน้าที่บริหาร บริษัท อรสิริน โฮลดิ้ง จำกัด เปิดเผยว่า ล่าสุดบริษัทร่วมลงนามกับ บริษัท เชียงใหม่ริมดอย จำกัด (มหาชน) หรือ CRD ในสัญญาก่อสร้างโครงการคอนโดมิเนียม ASTRA Sky River ซึ่งเป็นคอนโดมิเนียมระดับลักชัวรี่ที่ใหญ่ที่สุดใน จ.เชียงใหม่ บนทำเลศักยภาพย่านธุรกิจบนถนนช้างคลาน สูง 17 ชั้น จำนวน 520 ยูนิต บนพื้นที่รวมกว่า 4 ไร่ พร้อมด้วยห้องหลากหลายฟังก์ชั่นที่มีให้เลือกกว่า 6 แบบ อาทิ Studio พื้นที่ประมาณ 28.90-29.48 ตรม. , 1 Bedroom พื้นที่ประมาณ 34.89-42.05 ตรม., 1 Bedroom Plus พื้นที่ประมาณ 44.28-45.36 ตรม., 1 Bedroom Plus Garden พื้นที่ประมาณ 47.80-48.40 ตรม. , 2 Bedroom Plus พื้นที่ประมาณ 73.61-73.82 ตรม. และ 3 Bedroom พื้นที่ประมาณ 96.79-98.24 ตรม.